Poésies de Marie de France (Roquefort)/Fable LXXXIV
# Poésies de Marie de France (Roquefort)/Fable LXXXIV

### FABLE LXXXIV.

Uns Huns, ce dit, entasseit blé E l’Arunde la esgardé. Cum li Moinet dehors esteient, Qui au blé adéser n’oseient, L’Arundele les apela K’avant venissent lur rouva. Tant sunt de lui asséurés. K’en la granche si sunt entrés.

Du blé mangièrent durement Dunt li Vileins fu moult dolent ;10 Adunc jura k’il les prenreit E que ses huis estupereit. L’Aronde les en a garni Ki le cunseill celui oï ; Les Moinel se sunt desturnés Wit jurs entiers n’i sunt entrés. Li Vilains dist à sun Sargant Que merveille li sanle grant, Que li Moingniaus sunt devenu : E li Varlet a respundu20 Que l’Arundelle l’aveit feit Que il s’esteient enssi retreit ; Mais s’il vuleit sun cunssel creire Tel parule direit pur veire, Dunt l’Arundeille décevreit, E li Moingnels li remanreit.

En halt pallast qu’ele l’oïst, L’asséurast è pramisist, Que jamais Oisel ne pranreit E que riens ne lor forfereit.30 Li Vileins dist ceste parole : E li Arunde ki fu fole, As Moissuns l’ala tost cunter, Si les fist en la granche entrer. Li Vilains a ses angins faiz, Les Moinaus prist et à mort traiz ; Dunques crièrent à l’Arondele Que lur a dit male novele. Ele respunt : cil me menti E je vus menti autresi.40

Pur ce di cum est en escrit Maintes foiz est truvé è dit, De maint Hume ki mentir velt

Pur celui ki mentir li selt ; Nus saiges Huns ne devreit croire Parole s’ele n’esteit voire. Tex croit mensunge en sun curaige, Qi li aturne à grant damaige ; Si fist l’Arunde le Vilain Qui les Moigniax prist lendemain.50

* ↑ La Fontaine, liv. I, fab. viii. L’Hirondelle et les petits Oiseaux. AEsop., fab. 290. Anon. Nil., fab. 20.
* ↑ Approcher, toucher.
* ↑ Les invita.
* ↑ Les moineaux avoient une si grande confiance dans l’Hirondelle.
* ↑ Beaucoup, en quantité.
* ↑ Et qu’il boucheroit toutes les ouvertures.
* ↑ Prévenus, avertis.
* ↑ Tromperoit.
* ↑ Reviendroient.
* ↑ Ele les a asséurés.
* ↑ Deus jors tos plains ni sont entrés.
* ↑ Que ch’avoit li Aronde fait.
* ↑ Ne jamais mal ne lor feroit.
* ↑ L’ala as moneax reconter Ses fîst en la granche rentrer,
* ↑ Si m’eust dit voir et jou vous Or est li mal torné seur vous.
